
U Gorskom kotaru na proljeće se 
snima serija o spasilačkoj službi 


Piše Ivana Prkacin, četvrtak, 2.2.2023. u 20:00 

Foto: goran kovacevic/pixsell 


"Gora' se snima od ožujka do kolovoza. Traže se statisti. 'Neka se 
Gorani prijave. To je super stvar. Neka se malo snima i kod nas', 
rekao nam je Josip Brozović, načelnik općine Mrkopalj 


Serija se u cijelosti snima u Gorskom kotaru, kažu nam 
neslužbeno iz produkcijske kuće Antitalent, koja stoji iza nove 
serija 'Gora'. 


Kako doznajemo, serija ima 22 epizode, a svaka traje 45 
minuta. Likovi su pripadnici Gorske službe spašavanja, a serija 
se temelji na njihovu međuljudskom odnosu. 


Antitalent zasad nam ne htio otkriti koji hrvatski glumci igraju 
gorske spasioce, no statiste su već počeli tražiti. 


- U potrazi smo za stanovnicima Gorskog kotara svih uzrasta 
za potrebe snimanje igrane serije koja će se odvijati u 
Gorskom kotaru od ožujka do kolovoza ove godine - objavila 
je Turistička zajednica Gorski kotar na službenoj Facebook 


stranici. 

Foto: Goran Kovačević/PIXSELL/Petar Kurschner 


Josip Brozović, načelnik općine Mrkopalj, oduševljen je 
idejom snimanja serije u Gorskom kotaru. 


- Neka se Gorani prijave. To je super stvar. Neka se malo 
snima i kod nas - rekao nam je. Za Gorane i Goranke je 
svakako lijepo da se i njihov dio Hrvatske, nakon Dubrovnika, 
Istre i Baranje, pretvara u filmski set. 

Posljednji veliki projekt koji je snimljen u Gorskom kotaru je 
psihološka drama s elementima trilera "Goran" (2015.) 
redatelja Nevia Marasovića. Franjo Dijak igrao je lokalnog 
taksista koji živi sa slijepom suprugom, koju je glumila Nataša 
Janjić. 


Film je svjetsku premijeru imao na Fantasia International Film 
festivalu u Montrealu, gdje je između 150 filmova Franjo Dijak 
osvojio nagradu Cheval Noir za najboljega glumca. I taj je film 
snimljen u produkciji Antitalenta. 


Ronaldo i Georgina ne mogu se više podnijeti: Posvađali 


su se javno i vikali, on izgubio razum 


Evo koliko morate izdvojiti ako želite da vam na zabavi 
pjevaju Rozga, Jole, Parni valjak... 


Razočarane i gošće i domaćica: 'Jako je neugodan 
osjećaj pune tanjure pokupiti sa stola... 


Ovako izgleda Rozgina sestra: Pojavila se na eventu u 


s... va. 


Igre na sreću mogu izazvati ovisnost. 18+. (1,00 € = 7,53450 kn) 

